નવી દિલ્હીઃ ફેસ્ટિવ ડિમાન્ડ વધવાના કારણે સોનાની કિંમતમાં પણ તેજી જોવા મળી રહી છે. બુધવારે સોનું 6 વર્ષના રેકોર્ડતોડ સ્તરે પહોંચી ગયું. બુધવારે સોનું 6 વર્ષની ઉંચી સપાટી પર પહોંચી ગયું છે. તહેવારમાં માંગ વધવાથી સોનામાં સતત બીજા કારોબારી સત્રમાં તેજી રહી અને બુધવારે સોનું 30 રૂપિયાના વધારા સાથે 32,650 રૂપિયા પ્રતિ 10 ગ્રામ પર પહોંચી ગયો. સોનામાં તેજી જોવા મળી તો ચાંદીમાં સુસ્તી જોવા મળી. ચાંદી 40 રૂપિયાના કડાકા સાથે 38,200 રૂપિયા પ્રતિ કિલોગ્રામની સપાટી પર પહોંચી ગઈ છે.